Елбасы Мұхтар Құл-Мұхаммедті қабылдады
"Елбасы Мұхтар Құл-Мұхаммедті қабылдады" | "https://abai.kz/post/51591"
TITLE: Елбасы Мұхтар Құл-Мұхаммедті қабылдады
URL: https://abai.kz/post/51591
META: "Елбасы Мұхтар Құл-Мұхаммедті қабылдады" | "https://abai.kz/post/51591"
DATE: 17.04.2017
AUTHOR(s): Абай-ақпарат
TOTAL WORDS: 103
TEXT: Қазақстан Президенті «Нұр Отан» партиясы төрағасының бірінші орынбасары Мұхтар Құл-Мұхаммедті қабылдады, - деп хабарлайды Абай-ақпарат. Мемлекет басшысы кездесуде партияның 2016 жылғы қызметінің қорытындылары жөніндегі есепті тыңдап, алдағы кезеңге арналған жұмыс жоспарларымен танысты. Нұрсұлтан Назарбаевқа жалпыұлттық күн тәртібіндегі маңызды аспектілерді іске асыру шаралары, сондай-ақ ел дамуының басты бағыттары жөнінде жұртшылықты хабардар ету мәселелері туралы баяндалды. М.Құл-Мұхаммедтің мәліметі бойынша, 2015 жылмен салыстырғанда партия құрылымдарына арыз-шағыммен жүгінген азаматтар саны 30%-ға артқан. 2016 жылы 283 мыңнан астам өтініш келіп түскен, қазір оның 92%-ы оң шешімін тапты. Сондай-ақ, Елбасыға партия өкілдерінің өңірлердегі жұртшылықпен кездесулерінің қорытындылары және күнделікті қызмет барысында қолданылатын партия жұмысының жаңа форматы жөнінде мәлімет берілді. Абай-ақпарат
